CELEX: 52004PC0208
Language: da
Date: 2004-03-29
Title: Forslag til Rådets afgørelse om den holdning, Fællesskabet skal indtage i AVS/EF-Ministerrådet vedrørende en afgørelse om anvendelsen af den reserve, der er afsat under rammebeløbet til langfristet udvikling under 9. Europæiske Udviklingsfond

Avis juridique important

|

52004PC0208

Forslag til Rådets afgørelse om den holdning, Fællesskabet skal indtage i AVS/EF-Ministerrådet vedrørende en afgørelse om anvendelsen af den reserve, der er afsat under rammebeløbet til langfristet udvikling under 9. Europæiske Udviklingsfond  /* KOM/2004/0208 endelig udg. */  

Forslag til RÅDETS AFGØRELSE om den holdning, Fællesskabet skal indtage i AVS/EF-Ministerrådet vedrørende en afgørelse om anvendelsen af den reserve, der er afsat under rammebeløbet til langfristet udvikling under 9. Europæiske Udviklingsfond(forelagt af Kommissionen)BEGRUNDELSEDet Europæiske Fællesskab spiller en aktiv rolle i forbindelse med udarbejdelsen og gennemførelsen af nye initiativer til fordel for udviklingslandene. Sådanne initiativer til fordel for AVS-landene er et væsentligt bidrag til fattigdomsbekæmpelsen, som er det væsentligste mål både for AVS/EF-partnerskabsaftalen af 23. juni 2000 og for Fællesskabets udviklingspolitik.Siden den oprindelige programmering af det regionale rammebeløb under 9. EUF er der blevet udviklet nye initiativer, som tager sigte på specifikke behov, der har vist sig inden for de områder, der allerede prioriteres i AVS-staterne og tillige i EU's udviklingspolitik.Det beløb, der oprindeligt afsattes til samarbejde mellem AVS-landene under 9. EUF (300 mio. EUR) er imidlertid for lille til at kunne dække alle initiativerne. Der er derfor tidligere af reserverne under 9. EUF blevet ydet bidrag til nye initiativer, f.eks. til den globale fond til bekæmpelse af HIV/AIDS, tuberkulose og malaria (GFATM), til gældsnedbringelse og til kapacitetsopbygning på forskellige områder.Desuden er der indgået forpligtelser for hele det beløb på 4 mio. EUR, der er omhandlet i punkt 3, litra a), nr. iii) (Den Blandede Parlamentariske Forsamling), i bilag I (finansprotokollen) til AVS/EF-partnerskabsaftalen, og der er behov for yderligere midler til at styrke denne forsamlings funktion som rådgivende organ.Da der er indgået forpligtelser for alle de midler, der er afsat til Den Blandede Parlamentariske Forsamling under rammebeløbet til langfristet udvikling, og da hele rammebeløbet til regionalt samarbejde under 9. EUF er opbrugt, er der ingen yderligere midler til rådighed for nye initiativer. Under disse omstændigheder kan AVS/EF-Ministerrådet i overensstemmelse med punkt 8 i bilag I (finansprotokollen) til AVS/EF-partnerskabsaftalen træffe passende foranstaltninger, hvilket kan ske, når midler, der er tilvejebragt gennem et af aftalens instrumenter, er opbrugt.På denne baggrund foreslår Kommissionen Rådet at vedtage vedlagte afgørelse om overførsel af 172 mio. EUR fra den reserve, der er afsat under rammebeløbet til langfristet udvikling under 9. EUF, forudsat at AVS/EF-Ministerrådet er enigt heri. Dette beløb vil blive anvendt til følgende formål:1. DEN BLANDEDE PARLAMENTARISKE FORSAMLING2 mio. EURI artikel 17 i Cotonou-aftalen er det fastsat, at Den Blandede Parlamentariske Forsamling som rådgivende organ skal fremme den demokratiske proces gennem dialog og konsultation, befordre en større forståelse mellem befolkningerne i Den Europæiske Union og AVS-staterne og skabe større bevidsthed om udviklingsspørgsmål, drøfte emner, der vedrører udvikling og AVS/EU-partnerskabet, vedtage beslutninger og rette henstillinger til Ministerrådet med henblik på at virkeliggøre AVS/EF-partnerskabsaftalens mål.I punkt 3, litra a), nr. iii), i bilag I (finansprotrokollen) til partnerskabsaftalen, er der afsat 4 mio. EUR til disse formål. Da der er indgået forpligtelser for alle disse midler, er der behov for en overførsel på 2 mio. EUR fra den reserve, der er afsat under rammebeløbet til langfristet udvikling under 9. Europæiske Udviklingsfond, til bevillingen for Den Blandede Parlamentariske Forsamling, så der kan sikres en fortsat virkeliggørelse af de mål, der er nævnt i artikel 17.2. INTERNT AVS-SAMARBEJDE UNDER RAMMEBELØBET TIL REGIONALT SAMARBEJDE170 mio. EUR2.1. NATURRESSOURCER (60 MIO. EUR)Kapacitetsopbygning med hensyn til miljøforvaltning og gennemførelse af multilaterale miljøaftalerAVS-landene står over for at skulle forhandle og gennemføre en lang række multilaterale miljøaftaler og konventioner (konventionen om bekæmpelse af ørkendannelse (UNCCD), UNFF, CITES, traktaten om plantegeneriske ressourcer, konventioner om kemiske stoffer, Aarhus-konventionen, konventionen om klimaændringer osv.). Kapacitetsopbygningen vil bl.a. omfatte: i) Forbedring af deres kapacitet til at forhandle aftaler, ii) Støtte til ratificeringsprocessen, iii) Gennemførelsesforanstaltninger omhandlet i konventionerne, herunder aktiviteter, der kan forbedre landenes evne til at tilpasse sig uheldige virkninger af klimaændringer, tørke, jordforringelse og andre miljøtrusler. Aktiviteterne vil også omfatte støtte til forbedring af netværk med deltagelse af repræsentanter for civilsamfundet og af organisationer, der repræsenterer de oprindelige befolkningsgrupper. Et netværk af forvaltningsenheder placeret i regionale AVS organer kunne også blive etableret.EF-handlingsplanerne for biologisk mangfoldighed og for biovidenskab og bioteknologi fastlægger det som et af Kommissionens ansvarsområder bl.a. at støtte: i) udarbejdelsen af nationale politikker for opretholdelse af plante- og dyrebestanden og ii) kapacitetsopbyggende aktiviteter med henblik på at afgrænse den intellektuelle ejendomsret i relation til biologisk mangfoldighed og at udvikle rammeordninger for rimelig adgang til markedet og rimelig andel af fortjenesten. På tilsvarende måde har donorerne i henhold til (Cartagena-) protokollen om biologisk sikkerhed et ansvar for kapacitetsopbygning og forbedring af de institutionelle og ikke-institutionelle beslutningstageres evne til at træffe velbegrundede og ansvarlige beslutninger med hensyn til grænseoverskridende overførsler af GMO'er.Flere FN-organer (f.eks. FAO, UNEP, UNITAR) har multilaterale miljøprogrammer med foranstaltninger af klart tværregional karakter, som ville blive understøttet af ressourcer til samarbejde mellem AVS-staterne. Disse programmer vil omfatte projekter vedrørende kemiske stoffer og affaldshåndtering, som kan medfinansieres.Disse aktiviteter vil omfatte alle regioner i AVS-landene. Der er behov for et vejledende beløb på 30 mio. EUR til gennemførelse heraf.EU-handlingsplan for retshåndhævelse, god forvaltningspraksis og handel på skovbrugsområdet (FLEGT)Kommissionen lancerede på Johannesburg-topmødet et EU-initiativ for retshåndhævelse, god forvaltningspraksis og handel på skovbrugsområdet (FLEGT). Derefter offentliggjordes i maj 2003 en meddelelse om en EU-handlingsplan (FLEGT), og Rådets konklusioner blev vedtaget i oktober samme år.Handlingsplanen beskriver nye veje til bekæmpelse af ulovlig skovhugst, hvor man søger at kombinere fremme af god regeringsførelse i udviklingslandene med de retlige instrumenter og den løftestang, som EU's indre marked kan tilbyde. De vigtigste elementer i handlingsplanen er støtte til bedre regeringsførelse i de træproducerende lande og en licensordning, der skal sikre, at der kun indføres lovligt tømmer til EU. Licensordningen for indførsel af tømmer vil blive gennemført på et frivilligt (men bindende) grundlag gennem en række partnerskaber med hårdt ramte træproducerende lande.Midler til samarbejde mellem AVS-landene vil støtte den faglige bistand, der er nødvendig for at udvikle disse partnerskaber i de relevante lande og regioner, herunder Papua Ny Guinea (Stillehavet); Den Centralafrikanske Republik, Ghana (det vestlige Afrika); Guyana og Surinam (Vestindien). Der er behov for et vejledende beløb på 10 mio. EUR til virkeliggørelsen af disse mål.FiskeriRepræsentanter for AVS-landene har givet udtryk for deres bekymringer med hensyn til de utilstrækkelige midler, der er bevilget til programmet for styrkelse af fiskeriforvaltningen i staterne i Afrika, Vestindien og Stillehavet (AVS Fisk II). Dette program er et af de væsentligste initiativer for fiskeriet under 9. EUF. Midlerne var helt utilstrækkelige i betragtning af det store antal potentielle modtagerlande (mere end 50 lande).En af FAO foretaget gennemførlighedsundersøgelse, der blev forelagt i december 2003, omhandlede projekter i regioner i Vestafrika, Vestindien og Stillehavet, som tegnede sig for et beløb, der langt oversteg det oprindeligt hertil afsatte beløb på 11,5 mio. EUR. Disse projekter er i overensstemmelse med målene og fremgangsmåden i AVS Fisk II-programmet. Der er behov for et yderligere vejledende beløb på 20 mio. EUR til at dække det manglende beløb.2.2. STØTTE TIL DEN PRIVATE SEKTOR OG INFORMATIONS- OG KOMMUNIKATIONSTEKNOLOGI (65 MIO. EUR)Handlingsplan for landbrugsråvarer og EU/Afrika-bomuldspartnerskabetAVS-landene har ved flere lejligheder givet udtryk for et behov for at forbedre konkurrenceevnen for råvarer og for at mindske sårbarheden for producenterne i de mest råvareafhængige udviklingslande. Rådet har også for nylig anmodet Kommissionen om at foretage en grundig undersøgelse af problemerne i de lande, der er afhængige af bomuld. Den foreslåede handlingsplan for landbrugsråvarer omhandler en række aktiviteter, der både kan forbedre konkurrenceevnen og mindske sårbarheden, og bomuldspartnerskabet kan ses som et særligt biprodukt i forbindelse med denne handlingsplan. Begge planer kan sidestilles med politiske tilsagn og blev vedtaget som meddelelser fra Kommissionen den 12. februar 2004.En efterkommelse af denne anmodning ville for landbrugsvarernes vedkommende muliggøre et særligt samarbejde med internationale organisationer på de specifikke områder, der er omhandlet i meddelelsen. Aktionerne vedrørende bomuld omfatter foranstaltninger på områderne for vertikal integrering af branchen, forskning, udarbejdelse og indførelse af et verdensomspændende klassificeringssystem for bomuld, og markedsbaserede prisgarantiordninger. Disse aktioner vil i væsentligt omfang kunne virke som løftestang for andre aktioner med støtte fra EU-medlemsstater eller andre industrilande.Der er behov for et vejledende beløb på 45 mio. EUR til gennemførelse af AVS/EF-handllingsplanen for landbrugsråvarer (30 mio. EUR) og EU/Afrika-bomuldspartnerskabet (15 mio. EUR).AVS-program for informations- og kommunikationsteknologiEfter en anmodning fra AVS-Ambassadørudvalget om foretagelse af en gennemførlighedsundersøgelse i 2003 blev det i december 2003 i EU's og AVS-landenes fælles holdning vedrørende informationssamfundet i udviklingssammenhæng bekræftet, at dette projekt skulle prioriteres. Det vil bidrage til oprettelsen af en afrikansk industri for informations- og kommunikationsteknologi og støtte integreringen af denne teknologi i EU's udviklingsaktiviteter. Programmet vil indebære klare økonomiske fordele for AVS-landene ved at skabe arbejdspladser i en blomstrende sektor og lette deres integrering i verdensøkonomien.De nye midler vil blive anvendt til (1) Lovgivningsreformer: Fastsættelse af nye bestemmelser på telekommunikationsområdet for at muliggøre omkostningsbesparelser, forbedrede tjenester og en markedsekspansion. (2) Kapacitetsopbygning: Uddannelse af unge studerende i udvikling af software. (3) Risikovillig kapital: Finansiering af IT/teleaktiviteter for SMV i AVS-landene. (4) e-forvaltning: Fremme af udviklingen af applikationer gennem offentlige indkøb, så der kan skabes en national IT-industri.Der er behov for et vejledende beløb på 20 mio. EUR til virkeliggørelsen af disse mål.I forbindelse med verdenstopmødet om informationssamfundet bør udviklingslandenes yderligere behov for projekter vedrørende informations- og kommunikationsteknologi også støttes med midler fra de nationale indikativprogrammer.2.3. STØTTE TIL BEDRE METODER OG KAPACITETSOPBYGNING (25 MIO. EUR)Instrument for kapacitetsopbygning på migrationsområdetDet skal understreges, at der allerede findes forskellige finansieringskilder til integrering af migrationsspørgsmål i udviklingspolitikken. (a) Migrationsrelaterede aktiviteter, der skaber direkte synergier med bestående udviklingsprioriteter, bør finansieres over de bestående EUF-tildelinger til de enkelte lande. (b) Støtte til flygtninge bør fortsat finansieres over budgetposten for humanitær bistand eller - hvor metoden med sammenkædning af nødhjælp, rehabilitering og udvikling kan benyttes - over EUF. (c) Migrationsrelaterede programmer i AVS-lande, hvor der er tale om syd-nord-migration (migranter, der ønsker at rejse til EU, migranter, der allerede er bosiddende i EU, eller migranter, der vender tilbage fra EU) bør i princippet finansieres over det nyligt oprettede ENEAS-program (budgetpost 190203 ex B7 667).Ud over disse ordninger undersøger Kommissionen i øjeblikket mulighederne for at oprette et instrument for kapacitetsopbygning vedrørende intern AVS-migration. Dette instrument skal finansiere regionale og grænseoverskridende programmer for migranter og migrationsstrømme til og fra AVS-lande. Instrumentet vil blive koncentreret om syd-syd-migration og tage sigte på:* Opbygning af regional analytisk og statistisk ekspertise vedrørende migrationsstrømme og migrationsrelaterede emner i AVS-området.* Forbedring af AVS-kapaciteten til at udforme og gennemføre migrationspolitikker og -strategier, der kan fremme udviklingsprocessen.* Forøgelse af AVS's institutionelle kapacitet til effektiv og human migrationsforvaltning gennem udbredelse af oplysninger og faglig bistand.Der er behov for et vejledende beløb på 25 mio. EUR til virkeliggørelsen af ovennævnte mål.2.4. DIVERSE (20 MIO. EUR)Strategisk partnerskab med FNFormålet med samarbejdet i forbindelse med AVS/EF-partnerskabet er at arbejde sammen om at virkeliggøre målene om udryddelse af fattigdom, bæredygtig udvikling og gradvis integrering af AVS-staterne i verdensøkonomien. Med vedtagelsen af Millenniumerklæringen i 2000 bekræftede ledere fra hele verden FN's rolle og verdenssamfundets vilje til at kæmpe for udvikling og bekæmpelse af fattigdom. AVS/EF-partnerskabet vil i høj grad nyde godt af et forbedret samarbejde mellem FN og EF.I forbindelse med EF's udviklingsstrategi bestræber man sig på sammen med AVS-landene at forbedre kvaliteten og virkningerne af de enkelte politikker og aktiviteter gennem en præcisering af Fællesskabets rolle i FN-sammenhængen og gennem et nærmere samarbejde med de FN-organisationer, hvis mandat og kapacitet er relevant for de prioriterede områder inden for AVS/EF-udviklingspolitikken. Hovedmålene med det strategiske partnerskab er "at styrke Fællesskabets integrering i den politiske dialog 'upstream' og at opbygge et partnerskab med udvalgte FN-organer, -fonde og -programmer, der er mere gennemsigtigt, finansielt forudsigeligt og lettere at overvåge." (KOM(2001) 231: Meddelelse om opbygning af et effektivt partnerskab med FN inden for udvikling og humanitære anliggender ).Der er behov for et vejledende beløb på 10 mio. EUR til virkeliggørelsen af ovennævnte mål, navnlig hvad angår regeringsførelse og situationer efter konflikter.Støtte for implementeringen af interne AVS programmerFormålet med AVS/EF-partnerskabet er at forbedre virkningen af interne AVS aktiviteter. Som en vigtig del af denne projektorienterede tilgang, er det ofte nødvendigt at assistere med skitsering af interne AVS interventioner i diverse udviklingssektorer, assistere med forberedelsen af specifikke programforslag og at tillade udførelsen af en række evalueringsopgaver. Der er behov for et vejledende beløb på 10 mio. EUR til at dække implementeringen af de førnævnte formål.Af de ovennævnte grunde, foreslår Kommissionen, at Rådet skal vedtage den vedlagte beslutning om anvendelsen af den reserve, der er afsat under rammebeløbet til langfristet udvikling under den 9. Europæiske Udviklingsfond.Forslag til RÅDETS AFGØRELSE om den holdning, Fællesskabet skal indtage i AVS/EF-Ministerrådet vedrørende en afgørelse om anvendelsen af den reserve, der er afsat under rammebeløbet til langfristet udvikling under 9. Europæiske UdviklingsfondRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, andet afsnit,under henvisning til forslag fra Kommissionen, ogud fra følgende betragtninger:(1) Ved artikel 15 i AVS/EF-partnerskabsaftalen, der blev undertegnet i Cotonou den  23. juni 2000, er der oprettet et AVS/EF-Ministerråd med beføjelse til at træffe afgørelser i overensstemmelse med det i aftalen fastlagte, og ifølge bilag I, punkt 8, kan Ministerrådet træffe passende foranstaltninger, hvis de midler, der er tilvejebragt gennem et af aftalens instrumenter, er opbrugt.(2) De midler af rammebeløbet for 9. EUF, der er afsat til Den Blandede Parlamentariske Forsamling og til regionalt samarbejde og regional integration, er opbrugt. Det bør derfor fastlægges, hvilken holdning Fællesskabet skal indtage i AVS/EF-Ministerrådet med henblik på vedtagelse af en afgørelse om anvendelsen af den reserve, der er afsat under rammebeløbet til langfristet udvikling under 9. Europæiske Udviklingsfond -TRUFFET FØLGENDE AFGØRELSE:Artikel 1Fællesskabets holdning i AVS/EF-Ministerrådet vedrørende afgørelsen om anvendelsen af den reserve, der er afsat under rammebeløbet til langfristet udvikling under 9. Europæiske Udviklingsfond, baseres på det udkast til AVS/EF-Ministerrådets afgørelse, der er vedlagt som bilag.Udfærdiget i Bruxelles, den .På Rådets vegneFormandBILAGUdkast tilAVS/EF-MINISTERRÅDETS AFGØRELSEom anvendelsen af den reserve, der er afsat under rammebeløbet til langfristet udvikling under 9. Europæiske UdviklingsfondAVS/EF-MINISTERRÅDET HAR -under henvisning til AVS/EF-partnerskabsaftalen, der blev undertegnet i Cotonou den 23. juni 2000, særlig bilag I, punkt 8, ogud fra følgende betragtninger:(1) De midler, der under rammebeløbet til langfristet udvikling under 9. Europæiske Udviklingsfond er afsat til Den Blandede Parlamentariske Forsamling og til regionalt samarbejde og regional integration, er opbrugt.(2) Med henblik på at sikre en fortsat virkeliggørelse af de mål, der er omhandlet i artikel 17 i AVS/EF-partnerskabsaftalen (Den Blandede Parlamentariske Forsamling), vil det være hensigtsmæssigt at afsætte supplerende midler hertil.(3) For at sikre midler til kapacitetsopbygning i forbindelse med miljøforvaltning og gennemførelse af multilaterale miljøaftaler, fastlæggelse af en AVS/EU-handlingsplan for retshåndhævelse, god forvaltningspraksis og handel på skovbrugsområdet (FLEGT) og styrkelse af fiskeriforvaltningen i AVS-landene vil det være hensigtsmæssigt at afsætte supplerende midler hertil.(4) For at sikre støtte til producenterne i de mest råvareafhængige AVS-stater, at forbedre konkurrenceevnen og mindske sårbarheden og for at fremme brugen af informations- og kommunikationsteknologi i AVS-landene vil det være hensigtsmæssigt at afsætte supplerende midler hertil.(5) For at sikre hjælp til bedre metoder og kapacitetsopbygning på området for migration og regionalt samarbejde, navnlig centreret om syd-syd-migrationer, vil det være hensigtsmæssigt at afsætte supplerende midler hertil.(6) For at sikre et nærmere samarbejde med de FN-organisationer, der har mandat og kapacitet på de områder, der er prioriteret i AVS/EF-udviklingspolitikken, navnlig regeringsførelse og situationer efter konflikter og for at forbedre virkningen af interne AVS aktiviteter, vil det være hensigtsmæssigt at afsætte supplerende midler hertil.TRUFFET FØLGENDE AFGØRELSE:Artikel 1 - Den Blandede Parlamentariske ForsamlingEt beløb på 2 mio. EUR fra den reserve, der er afsat under rammebeløbet til langfristet udvikling under 9. Europæiske Udviklingsfond, overføres til bevillingen til Den Blandede Parlamentariske Forsamling under rammebeløbet til langfristet udvikling i overensstemmelse med de formål, der er anført i AVS/EF-partnerskabsaftalens artikel 17 og protokol 1.Artikel 2 - Internt AVS-samarbejde under rammebeløbet for regionalt samarbejdeEt beløb på 170 mio. EUR fra den reserve, der er afsat under rammebeløbet til langfristet udvikling under 9. Europæiske Udviklingsfond, overføres til bevillingen til internt AVS-samarbejde under rammebeløbet for regionalt samarbejde i overensstemmelse med de formål, der er anført i AVS/EF-partnerskabsaftalens artikel 28, 29 og 30. Beløbet kan anvendes til følgende formål:2.1 Naturressourcer (60 mio. EUR), til foranstaltninger vedrørende miljø og naturressourcer (herunder fiskerikontrol og -overvågning).2.2 Støtte til den private sektor og informations- og kommunikationsteknologi (65 mio. EUR), til foranstaltninger til støtte for producenterne i de mest råvareafhængige AVS-stater samt til fremme af informations- og kommunikationsteknologi i AVS-staterne.2.3 Støtte til bedre metoder og kapacitetsopbygning (25 mio. EUR), til oprettelse af et instrument for opbygning af migrationskapacitet i AVS-landene.2.4 Strategisk partnerskab med FN (20 mio. EUR) og støtte til implementeringen af interne AVS programmer, til styrkelse af samarbejdet med de FN-organisationer, der er relevante for de prioriterede områder i AVS/EF-udviklingspolitikken, navnlig områderne for regeringsførelse og situationer efter konflikter og til at forbedre virkningen af interne AVS aktiviteter.Artikel 3EUF's ledende anvisningsberettigede anmodes om at træffe de foranstaltninger, der er nødvendige til gennemførelse af denne afgørelse, som træder i kraft på dagen for vedtagelsen.Udfærdiget iPå vegne af AVS/EF-MinisterrådetFormand